Diari Oficial de la Generalitat Valenciana


Sumari del DOGV 6160, del 07-12-2009 (2009/13987)

RESOLUCIÓ d'1 de desembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni entre la Generalitat (Conselleria d'Educació) i l'Ajuntament de Novelda per a la nova autorització del Conservatori Elemental de Dansa de Novelda per trasllat d'instal·lacions i reclassificació a professional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6160

Data del DOGV
:   07-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13375


Data del document
:   01-12-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Educació
    * Novelda
    * administració local
    * centre d'ensenyament
    * espectacles

RESOLUCIÓ d'1 de desembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni entre la Generalitat (Conselleria d'Educació) i l'Ajuntament de Novelda per a la nova autorització del Conservatori Elemental de Dansa de Novelda per trasllat d'instal·lacions i reclassificació a professional.  
 [2009/13279]  
La Generalitat (Conselleria d'Educació) i l'Ajuntament de Novelda han subscrit, després de la tramitació prèvia reglamentària, el 4 de novembre de 2009, un conveni per a la nova autorització del Conservatori Elemental de Dansa de Novelda per trasllat d'instal·lacions i reclassificació a professional.  
En compliment del que establix la clàusula novena del conveni, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 2318/2009, i que figura com a annex d'esta resolució.  
València, 1 de desembre de 2009.- El director general del Secretariat del Consell: Ángel Mompó Romero.  
Conveni entre la Generalitat (Conselleria d'Educació) i l'Ajuntament de Novelda, per a la nova autorització del Conservatori Elemental de Dansa de Novelda per trasllat d'instal·lacions i reclassificació a professional.  
València, 4 de novembre de 2009  
Reunits  
D'una banda, Alejandro Font de Mora Turón, conseller d'Educació, en nom i representació de la Generalitat, en virtut de l'acord adoptat pel Consell, el dia 4 de setembre de 2009.  
D'una altra banda, Mariano Beltra Alted, alcalde-president de l'Ajuntament de Novelda, facultat per a este acte per acord del Ple de l'esmentat Ajuntament del dia 4 de juny de 2009.  
Manifesten  
1. L'Ajuntament de Novelda, titular del Conservatori Elemental de Dansa de l'esmentada localitat, amb domicili al carrer Jaume II, 1, i número de codi 07516563, va acordar sol·licitar una nova autorització per trasllat d'instal·lacions i reclassificació a professional per al conservatori de la seua titularitat a Novelda, dins del marc educatiu vigent establit per la Llei Orgànica 2/2006, de 3 de maig, d'Educació (BOE núm. 106 de 04/05/06).  
2. La disposició addicional segona, punt 2, de la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació, establix que la creació de centres docents públics, els titulars dels quals siguen les corporacions locals, es realitzarà per conveni entre l'administració educativa competent i les corporacions.  
3. El Servici de Projectes i Construccions Educatives ha emés un informe favorable, amb data 8 de maig de 2006, a la proposta d'instal·lacions i ús educatiu, ja que s'ajusta al que disposa la normativa aplicable sobre els requisits mínims que han de complir els centres que impartisquen ensenyances artístiques.  
4. El 23 de maig de 2006, la Direcció General d'Ensenyaments va dictar una resolució per la qual s'aprovava la proposta d'instal·lacions i ús educatiu dels espais reflectits en els plans presentats per a la nova autorització sol·licitada pel mencionat conservatori.  
5. La Unitat Tècnica de la Direcció Territorial d'Educació han emés informe favorable en el seu respectiu àmbit competencial.  
6. Vist el compromís per part de l'Ajuntament de Novelda d'aportar la relació de professors i titulacions respectives, abans de l'inici de les activitats educatives corresponents, de conformitat amb la legislació aplicable.  
7. Les peticions s'ajusten a allò que s'ha indicat en el Reial Decret 389/1992, de 15 d'abril (BOE núm. 102 de 28.04.92), pel qual s'establixen els requisits mínims dels centres que impartixen ensenyances artístiques, així com al Decret 157/2007, de 21 de setembre (DOGV núm. 5.606 de 25.09.07) i el Decret156/2007, de 21 de setembre (DOGV núm. 5.606 de 25.09.07), pels quals s'establix el currículum dels graus elemental i professional de dansa i es regula l'accés als dits graus, pel que fa als objectius, continguts i sistema d'avaluació corresponents als estudis de grau professional sol·licitats.  
Per això, en virtut de les competències que atorga el Reial Decret 2093/1983, de 28 de juliol (BOE núm. 187 de 06.08.83), sobre traspàs de funcions i servicis de l'administració de l'Estat a la Comunitat Valenciana en matèria d'educació, el Decret 20/1993, de 8 de febrer, pel qual es regula el Registre de Convenis i s'establix el règim juridicopressupostari dels convenis que subscriga la Generalitat (DOGV núm. 1.968 de 19.02.93) i la Llei 7/1985, de 2 d'abril (BOE núm. 80 de 03.04.85), Reguladora de les Bases de Règim Local, la Conselleria d'Educació i l'Ajuntament de Novelda acorden subscriure el present conveni atenent les següents  
Clàusules  
Primera  
L'objecte del present conveni és la nova autorització del Conservatori Professional de Música de Novelda, de titularitat íntegrament municipal, de conformitat amb la disposició addicional segona, punt 2, de la Llei Orgànica 8/1985, 3 de juliol, Reguladora del Dret a l'Educació (LODE) (BOE núm. 159 de 04/07/1985), amb les característiques, ensenyances i configuració que s'indiquen:  
Denominació genèrica: Conservatori Professional de Música  
Denominació específica: Municipal de Novelda  
Domicili: C/ Jaume II, 1  
Nou domicili: C/ Salvador de Madariaga, 16  
Localitat: Novelda  
Província: Alacant  
Codi: 23740702  
Titular: Ajuntament de Novelda  
Ensenyances i places escolars: el Conservatori Professional de Dansa Municipal de Novelda, impartirà, amb reconeixement oficial i plenes facultats acadèmiques, les ensenyances previstes en la LOE, corresponents a les especialitats de grau elemental i professional següents: Dansa Espanyola i Dansa Clàssica, amb una capacitat per a 80 llocs escolars en grau elemental i per a 180 llocs escolars en grau professional.  
Així mateix, impartirà la resta d'assignatures obligatòries previstes en els currículums de grau elemental i professional que s'esmenten en els mencionats decrets 156/2007 i Decret 157/2007.  
Segona  
Als efectes administratius, i exclusivament en relació amb les ensenyances de grau professional, el Conservatori Professional de Dansa Municipal de Novelda queda adscrit al Conservatori Professional de Dansa Jose Espadero d'Alacant (número de codi 21495621).  
Tercera  
Correspon al titular del Conservatori Municipal de Novelda la dotació pressupostària necessària per als gastos derivats del personal docent i no docent, així com del funcionament de l'esmentat centre, independentment de la possibilitat de concórrer a totes les convocatòries públiques que realitze la Conselleria d'Educació per a la concessió de subvencions o ajudes econòmiques als centres públics d'ensenyances de música.  
Quarta  
El Conservatori Professional de Dansa de Novelda se sotmetrà a l'autoritat de la Conselleria d'Educació i de la Inspecció Educativa en els termes que preveu el títol VII de la Llei Orgànica 2/2006, de 3 de maig, d'Educació, i en aquells supòsits previstos en el Decret 180/1992, de 10 de novembre, del Govern Valencià (DOGV núm. 1.913 de 27.11.92), pel qual es regulen l'organització i les funcions de la Inspecció Educativa i s'establix el sistema d'accés i permanència en l'exercici.  
Quinta  
El titular del conservatori es compromet a:  
a) Complir el que establix sobre òrgans de govern dels centres públics el capítol III del títol V de la Llei Orgànica 2/2006, de 3 de maig, d'Educació.  
b) Complir la normativa aplicable que establix el Reial Decret 389/1992, de requisits mínims dels centres que impartisquen ensenyances artístiques.  
c) Que els plans d'estudis, programes, dedicació horària, nivells i sistema d'avaluació a desenrotllar seran els establits en la legislació vigent: Decret 157/2007 i 156/2007 de 21 de semtembre (DOCV núm. 6.606 DE 25.09.07), pel que s'establixen els aspectes bàsics del currículum dels Graus El·lemental i Professional de les Ensenyances de Dansa.  
d) Seguir les directrius acadèmiques de l'administració educativa per als centres dependents de la Conselleria d'Educació, així com a presentar cada curs acadèmic una programació general anual en què consten les dades acadèmiques i administratives del centre.  
Així mateix, haurà de notificar a la Conselleria d'Educació els canvis de professorat que puguen produir-se, i adjuntar a esta notificació els documents que justifiquen el compliment de la titulació exigida del nou professorat.  
e) La custòdia d'expedients d'alumnes, i tots els documents de caràcter acadèmic i administratiu que es generen.  
Sexta  
El present conveni produïx efectes el mateix dia de la seua firma. No obstant això, l'autorització d'obertura i funcionament del centre produirà efectes des de l'inici del curs acadèmic 2009/2010.  
Sèptima  
Les modificacions en les ensenyances, instal·lacions i la resta de requisits mínims, excepte les que suposen una nova autorització d'acord amb el que preveu l'article 10.2 del Reial Decret 321/1994 de 25 de febrer, seran notificades a l'administració educativa, la qual instruirà el corresponent expedient, que es tramitarà, en defecte de normativa específica per als centres docents públics, conforme al procediment regulat en el capítol III del citat Reial Decret 321/1994 de 25 de febrer. Finalitzarà la seua aprovació per orde del conseller d'Educació.  
En els supòsit arreplegats en l'article 10.2 abans citat, s'instruirà un expedient que donarà lloc a una nova autorització, i per a això haurà de subscriure's l'oportú conveni entre les parts.  
Octava  
El present conveni tindrà una duració indefinida i es podrà extingir, no obstant això, per qualsevol de les causes següents:  
a. Per mutu acord de les parts.  
b. Per incompliment de les obligacions assumides per l'Ajuntament.  
c. Per denúncia d'una de les parts, després de l'avís previ de, com a mínim, sis mesos abans de l'inici del curs acadèmic en què s'haja d'extingir.  
d. Per canvi de titularitat del centre o cessament de les activitats.  
Esta extinció produirà efectes a partir del final del curs escolar en què es produïsca la causa.  
En els supòsits previstos en els punts b. i d. l'extinció requerirà la comunicació prèvia de la Conselleria al titular de l'escola.  
Novena  
Este conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat, i serà publicat en el Diari Oficial de la Comunitat Valenciana.  
En prova de conformitat, i perquè en quede constància, firmen ambdós parts el present conveni en el lloc i la data consignats anteriorment.  
El conseller d'Educació: Alejandro Font de Mora Turón.  
L'alcalde-president de l'Ajuntament de Novelda: Mariano Beltra Alted.